
I. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма по  музика дава възможност за запознаване с основни понятия и термини  от теорията на музикалните елементи,  музикалното изкуство и неговите изразни средства. Дава базова информация за видовете музикални инструменти , жанровете  и тяхното развитие. Запознава учениците с историческите процеси в еволюцията на музикалното мислене, с акцент върху закономерностите в творческия път, естетиката и стилистиката на композиторите от различни епохи и национални школи, творили в жанра на танцовото изкуство, както и върху по-общи явления в музикалната история като исторически стилове, направления и тенденции. В процеса на обучение се осъществяват междупредметни и интердисциплинарни връзки с предметите: история на балета, история на танца, характерни танци, танци на народите, история, български език и литература, философия и психология.
Разделите и темите са представени в методична последователност и логическа връзка. 

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
В резултат на обучението ученикът трябва да усвои:
·  основни понятия и термини  от теория на музикалните елементи ;
·  знания за музикалното изкуство и неговите изразни средства;
·  понятия и асоциации за видовете музикални инструменти;
·  умения да разпознава видовете жанрове  и тяхното развитие в епохите;
·  знания за  епохите, направленията, тенденциите и стиловете в музикалното изкуство;
·  представи за  развитието на музикалното изкуство в исторически план и да го осъзнава като част от световния исторически процес;  
· познания за  автори и техните творби;
· слухов опит и словесен апарат;
· спокойно боравене с терминологията.

III. РАЗПРЕДЕЛЕНИЕ НА УЧЕБНОТО ВРЕМЕ 
Разпределението на часовете е в съответствие с утвърдените типови учебни планове за професиите „Балетист“ и Танцьор“.
VIII клас	IХ клас	       X клас		
Брой                  Брой            Брой     
уч. седм.          уч. седм       уч. седм.
36		36                 36	



IV.    УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела.  За постигане целите на обучението учителят разпределя учебните часове за нови знания, упражнения и контрол.
 VIII клас
1. Въведение	- 2 часа
1.1  Музиката като вид изкуство. Музиката в живота на хората и значението й  в       обществото. 	
1.2    Музиката и другите изкуства. 
2. Музикално изразни средства. – 6 часа
2.1    Мелодия, ритъм, метрум, такт
2.2    Размер, видове размери.
2.3    Темпо, динамика. Динамични знаци.	
2.4    Тембър, фактура.	
2.5    Хармония, полифония.
3. Теория на музикалните елементи – 5 часа
3.1     Звук. Тон. Шум. Свойства на тона	
3.2     Музикална система. Музикален звукоред. Нотни ключове
3.3     Записване на тоновите трайности. Паузи.
3.4     Лад. Гама. Мажор и минор
4. Музикални инструменти – класификация.- 8 часа
4.1     Струнни лъкови инструменти – цигулка, виола, виолончело, контрабас.	
4.2     Щипкови – китара, арфа, мандолина.	
4.3     Дървени духови инструменти– флейта, обой. кларинет, фагот.	
4.4     Медни духови инструменти – тромпет, валдхорна, цугтромбон, туба.	
4.5     Ударни инструменти  	
4.6     Клавишно-ударни и клавишно-духови инструменти	
5. Инструментални формации 1 час
5.1.    Видове оркестри 
5.2.    Видове инструментални ансамбли
6. Вокални формации – 1 час
6.1.    Видове певчески гласове
6.2.    Видове вокални ансамбли
6.3.    Видове хор	
7. Музикален жанр. Класификация на музикалните жанрове – 3 часа
7.1    Песен	
7.2    Българска народна песен	
7.3    Художествена солова песен	
8. Танц – 8 часа
8.1    Европейски танци.	
8.2    Български танци.
 IX  клас
1. Етапи в историческото развитие на музикалната култура.
1.1 Музиката през Древността. Антична гръцка култура – драма, комедия, хорова и солова лирика. - 3 часа
1.2 Музиката в епохата на Средновековието. Светска, църковна и народна музика. Основни жанрове в западно-европейската музика. Възникване на многогласната музика. – 2 часа
1.3 Музикален Ренесанс – специфика, школи, основни представители  и жанрове. Полифония.- 3 часа
1.4 Музикален Барок – специфика, основни представители /творби от Хендел, Бах, Вивалди/ и жанрове – опера, оратория, кантата, солов концерт, кончерто гросо. Мястото на балета във Франция – синтетичният жанр опера-балет.- 4 часа
1.5 Виенски класицизъм и идеите на Просвещението. Сонатно-симфоничен цикъл и жанровете – симфония, соната, концерт и струнен квартет. Основни представители – Хайдн, Моцарт и Бетовен – кратки биографични данни и характерни творби. – 6 часа
1.6 Музикален Романтизъм – особености, национални школи и техни представители, водещи жанрове – песен, клавирна миниатюра. Отношението на композиторите към фолклора . Развитие на симфонията, операта, балета. – 6 часа 
– Жанрът на вокалната и инструменталната миниатюра в творчеството на Франц Шуберт, Феликс Менделсон-Бартолди, Роберт Шуман, Фредерик Шопен, Едвард Григ, Модест Мусоргски. – 3 часа
- Симфоничната музика през 19 век – новият жанр симф. поема в творчеството на Лист, Сметана, Рихард Щраус, симфонията в творчеството на Берлиоз и Дворжак. – 3 часа
- Развитие на операта в творчеството на Карл Мария фон Вебер, Рихард Вагнер, Росини, Верди, Бизе и Пучини.- 4 часа

X  клас
1. Балетът през 19 век – Адолф Адам, Лео Делиб, Лудвиг Минкус, Пьотр И. Чайковски – 4 часа
2. Характерни явления в музиката на 20 век – импресионизъм, експресионизъм, неокласицизъм и техни представители - Клод Дебюси,  Игор Стравински, Арнолд Шьонберг.- 4 часа
3. Балетът през 20 век – Игор Стравински, Бела Барток, Сергей Прокофиев - 3 часа
4. Симфонични жанрове през 20 век – Дмитрий Шостакович, Морис Равел, Джордж Гершуин – 3 часа
5.  Мюзикъл – 3 часа 
6. Българска музикална култура – създаване на национална композиторска школа и национален стил; отношението на композиторите към фолклора. – 2 часа
6.1 Първо поколение  композитори. Автори – Емануил Манолов, Панайот Пипков, Добри Христов. – 2 часа
6.2 Второ поколение композитори. Автори – Петко Стайнов,  Панчо Владигеров, Веселин Стоянов, Марин Големинов, Любомир Пипков. – 6 часа
6.3  Българският балет. Възникване и развитие. Автори – Христо Манолов, П. Владигеров, В. Стоянов, М. Големинов. Кр. Кюркчийски.- 5 часа
6.4  Българският фолклор в  професионалното композиторско творчество . – 2 часа

V. ОЧАКВАНИ РЕЗУЛТАТИ
 В края на обучението ученикът трябва да придобие следните компетентности:
- знае основни понятия и термини  от теория на музикалните елементи;
- познава изразните  средства и видовете музикални инструменти; 
- разпознава видовете жанрове и се ориентира  в тяхното развитие; 
- има основни знания и представи за  епохите, направленията, тенденциите и стиловете в музикалното изкуство и  развитието му  в исторически план;
- има натрупан слухов опит и словесен апарат; борави спокойно с терминологията.

